Закон о изменама Закона о одбрани (1997)
У Закону о одбрани („Службени гласник Републике Српске“, број 21/96) у члану 6. став 2. и другим одговарајућим члановима реч „Генералштаб“ замењује се речју „Ђенералштаб“ у одговарајућем падежу.

У члану 17. став 1. тачка 2) брише се, а тач. 3), 4), 5), 6), 7), 8) и 9) постају тач. 2), 3), 4), 5), 6), 7) и 8).

Члан 18. мења се и гласи:

„Ради руковођења одбраном и командовања оружаним снагама формира се Врховни савет одбране.

Врховни савет одбране даје сагласност на акта из оквира права и дужности председника Републике, а у случајевима одсутности и спречености председника Републике акта из његове надлежности може доносити и Врховни савет одбране.

Врховни савет одбране чине: председник Републике, потпредседник Републике, члан Председништва Босне и Херцеговине из Републике Српске, председник Народне скупштине, председник Владе, министар одбране, министар унутрашњих послова и начелник Ђенералштаба.

Врховни савет одбране доноси пословник о свом раду.“

Члан 29. брише се.

Овај закон ступа на снагу наредног дана од дана објављивања у „Службеном гласнику Републике Српске“.

Број: 02-1906/97 
26. августа 1997. године

Председник 
Народне скупштине 
Др Драган Калинић, с. р.

Види још 
 Закон о измјенама и допунама Закона о одбрани (2004)

Извори 
 „Службени гласник Републике Српске“, број 22/97

О